Swala ya Dhuha 

Nayo ni Swala iliyowekwa na sheria kuswaliwa kipindi cha mwanzo wa mchana. 


Wakati wa Swala ya Dhuha 

Na Wakati wa Swala ya Dhuha: Ni kuanzia pale jua linapochomoza na kuangatika kadiri ya uti wa mkuki. 
Kuangatika huku kunakuwa ni kiasi cha theluthi ya saa mpaka kipindi cha kabla ya jua kupinduka kwa 
uchache, wa robo saa au theluthi yake, na ubora wawakati ni pale jua linapokuwa kali zaidi. 


Ubora wa Swala ya Dhuha: 

Amesema Mwenyezi Mungu katika Hdithi qudsi (takatifu): (Ewe mwanadamu! Swali kwa ajili yangu 
rakaa nne mwanzo wa mchana, nipate kukutosheleza mwisho wake) [Imepokewa na Muslim.]. 

Idadi ya rakaa za Swala ya Dhuha: 

Yafaa kuswaliwa rakaa mbili au Nne au Sita au Nane, kwa kuwa Mtume S alifanya hivyo. 

Na mwenye kuswali rakaa Nne Mwenyezi mungu atamtosheleza siku yake, Amepokea Nuaym bin 
Hammazi Al-ghatwafaniy kutoka kwa Mtume ^ Kutoka kwa Mola wake alietukuka kwamba yeye 
amesema (Ewe mwanadamu Swali kwa ajili yangu rakaa nne mwanzo wa mchana nitakutosheleza 
mwisho wake) [ [ Imepokewa na Ahmad.] 

Na mwenye kuiswali baada ya kuswali Alfajiri kwa jamaa na akakaa kumtaja Mwenyezi Mungu mpaka 
jua likachomoza basi ataandikiwa ujira wa hijja na umra iliyo timia Amesema Mtume S (Mwenye kuswali 
swala ya asubuhi kwa jamaa kisha akakaa kumtaja mwenyezi mungu mpaka jua likachomoza kisha 
akswali rakaa mbili basi huandikiwa ujira wa hijja na umra ) akasema Mtume (iliyotimia iliyotimia 
iliyotimia) [Imepokewa na Tirmidhi na imeswahihiswa na Albaani katika Swahihul Jaami'i] 




